《送曹测崇班驻泊相州》
宋代·梅尧臣

知君邺城去，历览古时迹。
峨峨铜雀台，其下遗瓦砾。
不化鸳鸯铜，多近蟾蜍滴。
哀哉魏武帝，雄智图九锡。
俄闻望西陵，作妓向朝夕。
曾何百年间，事往如霹雳。
空余几仞土，阴峭古藓碧。
下有牧羊下，上有牂与{左羊右历}。
寒风吹枯草，草短声刺刺。
珠翠为埃尘，冠剑埋百尺。
颜回饮一瓢，仲尼不暖席。
拥徒食人肝，生莫如盗跖。
令名今犹存，焉在刻金石。
我辈当太平，白首如战敌。
又知为善乐，尚媿苟仕籍。
行行勤抚兵，竖威酬德泽。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。